प्रानिधिक फोटो

मुळचा सोलापूरचा असलेलाया महेश घरबुडे गेल्या पाच वर्षांपासून पुण्यात स्पर्धा परीक्षांची तयारी करत आहे. बीबीसी मराठीशी बोलताना त्याने ही प्रतिक्रिया दिली. 

महाराष्ट्र लोकसेवा आयोगाने 14 मार्च रोजी होणारी परीक्षा पुढे ढकलल्याने विद्यार्थ्यांकडून तीव्र नाराजी व्यक्त केली जात आहे.

या निर्णयाविरोधात पुण्यात शेकडो विद्यार्थी रस्त्यावर उतरले आहेत. परीक्षा पुढे ढकलण्याचा निर्णय रद्द करावा अशी विद्यार्थ्यांची मागणी आहे.

पण हे विद्यार्थी अचनाक एवढे का संतापले? या निर्णयाला तीव्र विरोध करण्याची नेमकी काय कारणं आहेत? हे आपण जाणून घेऊया,

1. सलग पाच वेळा परीक्षा पुढे ढकलली

MPSCची परीक्षा पुढे ढकलण्याची ही पहिलीच वेळ नाही. तर गेल्या दहा महिन्यात ही परीक्षा तब्बल पाच वेळ पुढे ढकलण्यात आली आहे.

ही परीक्षा गेल्यावर्षी एप्रिल 2020 रोजी होणार होती, पण कोरोनाच्या पार्श्वभूमीवर परीक्षा पुढे ढकलण्यात आली. यानंतर सप्टेंबर आणि ऑक्टोबरमध्ये दोन वेळा परीक्षा पुढे ढकलण्यात आल्या. यामुळे विद्यार्थ्यांचं जवळपास वर्षं वाया गेलं आणि म्हणून या निर्णयाला विरोध असल्याचं विद्यार्थी सांगतात.

स्पर्धा परीक्षेचे उमेदवार सुशील अहिरराव यांनी बीबीसी मराठीशी बोलताना सांगितलं, "एकाबाजूला कोरोना आणि लॉकडॉऊनमुळे अनेकांची आर्थिक परिस्थिती बिकट आहे. स्पर्धा परीक्षा सतत पुढे ढकलल्या जात असल्याने विद्यार्थी खचले आहेत. आत्मविश्वास कमी होतोय. नैराश्य येत आहे."

2. ऐनवेळी निर्णय

वर्षभरात सलग पाच वेळा परीक्षा पुढे ढकलताना दरवेळी महाराष्ट्र लोकसेवा आयोगाने ऐनवेळी निर्णय घेतल्याची तक्रार विद्यार्थ्यांनी केली आहे.

14 मार्चला परीक्षा देण्यासाठी विद्यार्थी सज्ज होते. विद्यार्थ्यांसाठी वर्षभरानंतरची ही पहिलीच संधी होती. पण परीक्षेच्या तीन दिवस आधी म्हणजे 11 मार्चला दुपारी आयोगाने पुन्हा एकदा परीक्षा पुढे ढकलण्याचा निर्णय घेतला.

"यापूर्वीही आयोगाने ऐनवेळी निर्णय घेतले आहेत. यामुळे आम्हाला मानसिक त्रास होतो. मनस्ताप होतो. संधी तर हुकते पण वेळ वाया जातो. पुढील तारखेनुसार पुन्हा तयारी करावी लागते," असं महेश घरबुडे सांगतो.  

3. वयोमर्यादा

MPSC, UPSC या स्पर्धा परीक्षांसाठी स्पर्धकांना वयाची मर्यादा आहे. विशिष्ट वयानंतर विद्यार्थी स्पर्धा परीक्षेसाठी पात्र ठरत नाहीत. त्यामुळे प्रत्येक संधी विद्यार्थ्यांसाठी महत्त्वाची ठरते.

कोरोना संकट काळात... \n\nवरील लेखासाठी मला एक चांगले शीर्षक द्या.
MPSC: या 6 कारणांमुळे स्पर्धा परीक्षांचे विद्यार्थी चिडलेत